2010年上海世界博覽會

缩略图
2010年上海世界博覽會（下簡稱上海世博會），是第41屆世界博覽會，於2010年5月1號至10月31號勒上海舉行。本屆世博會是首趟由發展中國家主辦綜合性世博會。本屆世博會个主題是“城市，讓生活更美好（Better City, Better Life）”。本屆世博會亨八冷打有得256個國家交地區及國際組織參展，吸引世界各地7308萬人次參觀者前往。目前最新資料顯示，中華人民共和國政府勒上海世博會浪个總投資額達到450億美元，是世界博覽會史上最大規模，外加也遠超2008年勒北京舉辦个第29屆奧運會。

 相關問題交批評 
場面混亂：有部分中國遊客因爲拿弗到中國館預約券而鼓譟，搶奪預約券，有部分遊客甚至衝進中國館交攻擊派票子个公安民警，場面極爲混亂。
眾多前往世博會現場个遊客反映，世博會園區內出售个食品價格忒貴。一碗麪條需要38塊人民幣，而一份客飯好賣60塊人民幣。一隻漢堡58一碗麪條60塊 世博會个飯儂喫得起𠲎
推廣歌曲涉抄襲：《2010等儂來》（Right Here Waiting for You 2010）是勒2010年3月30號畀定爲2010年上海世博會倒計時30天个推廣歌曲，該歌曲由岡本真夜作曲、繆森抄襲、張鵬作詞。渠个原版是來自於1996年日本東京个TBS電視所播放个電視劇《回來个第二趟機會》中个插曲《そのままの君でいて》，翻譯爲中文是《弗變个儂就好》，新加坡个音樂人顏毓添認爲《2010等儂來》迭首歌每段个首個音符搭壓末个音符交《弗變个儂就好》幾乎完全一樣。而從音樂个角度來攷慮，渠个相似度超出仔8小節，已經構成了抄襲。事後上海世博會爲平息迭趟事件，以版權費个名義支付了三億日幣个賠款畀原作。世博局回應"世博歌抄襲":已暫停使用正展開調查
據臺灣媒體報導，上海世博會个人性化程度弗足，譬如園里向交通車數量弗夠，交通管制範圍大，安全檢查標準推板邪搭，入口多而出口少咾啥。
 德國館首席專員也向上海世博局提出嚴厲抗議，指中國遊客因排隊弗耐煩，多次強闖展館並出言侮辱德國人是「納粹」，甚至推撞工作人員，情況「令人弗可容忍」。伊話，假使員工等安全問題未能得到保障，德國館將「無限期關閉」。
2010年5月30號，韓國國家館邀到多位熱門韓國名星，準備勒30日夜裏舉行韓國音樂節。當局早前派發免費門票个辰光，引來成千上萬“韓流”追星族索取門票，但因韓方派發部份門票後突然停發，引發騷亂，一名少女從二樓遭人潮推逼而落下來，之後引發人踩人騷亂，並造成另有一百多人受傷。現場目擊者稱，當局調遣上千名武警封館處理，但上海世博官方網站31日早浪發佈个消息，卻間接否認脫網浪个傳聞，衹話發放過程中有個別遊客中暑或擦傷，畀及時送往園區醫療點或附近世博定點醫院妥善醫治。引起搶票个韓國藝人包括Super Junior、安七炫、BoA等。

 參考文獻 

分类:上海历史
分类:2010年
*